kardosdrur/scandi-wiki huggingface dataset:
Himalayaleycesteria

 
Himalaya-Leycesteria (Leycesteria formosa) er en løvfældende busk med en opret vækst og hule skud.

Beskrivelse 
Barken er først blåligt lysegrøn med et tyndt vokslag, derefter bliver den blank og grøn, og til sidst kan gamle grene få en bark, som er sortbrun og revnet. Knopperne er lysegrønne, lange og meget smalle, og de sidder modsat. Bladene er ægformede med større eller mindre bredde og med hel eller tandet rand. Oversiden er græsgrøn og først fint behåret, men senere hårløs, mens undersiden er lysegrøn. 

Blomstringen foregår i juni-september, hvor man finder blomsterne samlet i ende- eller akselstillede aks. For hvert af de rødviolette højblade har standen en krans af 5-tallige, svagt uregelmæssige blomster med sammenvokset kronrør og frie, hvide (eller sjældnere: purpurrøde) kronblade. Frugterne er runde, purpurrøde bær med mange frø.

Rodsystemet er kraftigt og består af stive rødder. Planten skyder nye grene fra rodkronen, hvis den fryser helt ned.

Højde x bredde og årlig tilvækst: 1,50 x 1,00 m (30 x 20 cm/år).

Hjemsted 
Arten hører oprindeligt hjemme i det nordlige Indien, Bhutan, Burma og det vestlige Kina, men den er naturaliseret mange andre steder, bl.a. i England, Australien, New Zealand og i Makaronesien. Den er knyttet til halvskyggede til skyggede og fugtige voksesteder, ofte som underskov i 1.500-3.000 m højde. 

I det beskyttede naturområde Kangchenjunga i distriktet Taplejung, som ligger i det nordøstlige Nepal, findes arten i blandede skove sammen med bl.a. afghan-pære, afghansk snabelkalla, almindelig perlekurv, almindelig taks, almindelig valnød, Alnus nepalensis (en art af el), flere arter af anemone, bl.a. Anemone rivularis og Anemome vitifolia, Asarum himalaicum (en art af hasselurt), bjergskovranke, blå lærkespore, Corylus ferox (en art af hassel), buskpotentil, Daphne retusa (en art af dafne), engstorkenæb, forrestløn, Fraxinus floribunda (en art af ask), Gaultheria fragrantissima (en art af bjergte), himalayabirk, himalayahavtorn, himalayahæg, himalayaildtorn, himalayakristtorn, himalayalærk, himalayarøn, himalayasyren, indisk jordbær, kantet berberis, kinesisk hortensia, kranskonval, kugleprimula, Lonicera myrtillus (en art af gedeblad), omeirose, pragtædelgran, Quercus glauca (en art af eg), Rhododendron campanulatum og Rhododendron griffithianum (arter af rododendron), rosa valmuesøster, rød kæmpestenbræk, Sarcococca hookeriana (en art af kødbær), skarlagensalvie, skovsyre, smuk pieris, smuk spiræa, småbladet dværgmispel, storblomstret kæmpelilje, studenternellike, syrisk rose, tibetansk perlekurv, tibetansk valmuesøster, tibettræ, tårefyr, tårepil og ægte kryddermynte

Note 

Gedeblad-familien
Gå planken ud

At gå planken ud er en henrettelsesmetode som har været betragtet som almindeligt brugt blandt pirater. Metoden, som den er beskrevet, går ud på at tvinge offeret til at gå ud på en planke som strækker sig ud fra siden af et skib, for på denne måde at falde i havet. I de fleste beskrivelser er hænderne bundet og havet rundt om skibet fuldt af hajer. Der findes imidlertid kun få håndfaste beviser på at denne henrettelsesmetode har været i udbredt anvendelse. Den er blevet en del af den moderne piratmytologi og er ofte beskrevet i bøger og på film.

Litteratur 
 Seitz, C. Under The Black Flag, Dail Press, 1925 (genudgivet af Dover Publications i 2002, )

Eksterne links 
 A Pyrate's Life: Punishment (på engelsk)
 BlackBeard Lives: Did you know ? (på engelsk) 

Henrettelse
Sørøveri
Buskpotentil

Buskpotentil (Dasiphora) er en slægt med 4 arter, som er udbredt i Cirkumpolart, dvs. i Centralasien, Kina, Himalaya, Sibirien, Nordamerika og Nordeuropa samt Kaukasus. Slægten er udskilt af den ældre slægt Potentil (Potentilla) efter nye DNA-undersøgelser. Det er lave, løvfældende buske med en tæt forgrenet vækst. Bladene er finnede, dvs. delt i 5 (evt. 3 eller 7) småblade. Blomsterne sidder i små, endestillede stande, og de er 5-tallige og regelmæssige med hvide eller gule kronblade. Frugterne er nødder, der falder ud enkeltvis.

 Hvid buskpotentil (Dasiphora davurica)
 Almindelig buskpotentil (Dasiphora fruticosa)

 Dasiphora arbuscula
 Dasiphora parvifolia
Immundefekt

Immundefekt er en fejlagtig eller svækket funktion af menneskets immunforsvar.

Alle mennesker er født med et normalt fungerende immunforsvar, men da det er meget komplekst, er der mange forskellige muligheder for at have netop en defekt. Der findes mange forskellige immundefektsygdomme og forskellige sværhedsgrader af sygdommene, alt efter hvilken en del af immunforsvaret det er, ligesom der er forskel på, om immunforsvaret er helt eller delvist væk. Der er ikke én test, der kan finde alle immundefekter.

Typer af immundefekter og karakteristiske mikroorganismer

Primære immundefekter 
Primære immundefekter er oftest medfødte. De fleste af dem er relativt sjældne.

Antistofdefekter 

 Mikroorganismer: Ofte luftvejsinfektioner forårsaget af kapselbærende baterier.
 IgG

 IgM

 IgA

 IgE
 IgD

Komplementdefekter 

 Mikroorganismer: Ofte luftvejsinfektioner med kapselbærende bakterier og meningokokinfektioner

Fagocytdefekter 

 Mikroorganismer: Ofte gram-negative, stavformede bakterier, stafylokokker og svampe.

T-celledefekter 

 Mikroorganismer: Ofte intracellulære mikroorganismer - eks. mykobakterier, herpesvira og svampeinfektioner som Candida og Pneumocystis jirovecii.

Sekundære immundefekter 
Sekundære immundefekter opstår senere - eks. ifm. autoimmune sygdomme, immunsupprimerende behandling, aspleni, Cystisk Fibrose, KOL, miljøpåvirkninger og kemikalier, svære infektioner osv.

Komplikationer og følgesygdomme 

 Autoimmune sygdomme
 Allergier
 Inflammatoriske sygdomme
 Granulomer
 Cancer
 Skader efter infektioner: Knogler, hud, hjerne, nervesystem osv.

Referencer 

Immunforsvar
International Talk Like a Pirate Day

International Talk Like a Pirate Day er en parodisk helligdag som blev opfundet i 1995 af John Baur og Mark Summers. De fastslog at 19. september hvert år skulle være dagen, hvor alle talte som sørøvere en dag. Helligdagen tager udgangspunkt i et romantiseret billede af sørøvere som noble krigere og sproget som bruges på denne dag er klicheer fra Hollywood-film snarere end et egentligt forsøg på at tale som sørøvere faktisk talte. Et eksempel på dette er at ordet "hej" erstattes af "ohoy" og "ja" af "Arrr!".

Der er på verdensplan kun få, som fejrer denne dag, men på internettet markeres dagen for eksempel ved at websites som Facebook og Google ændrer udseende denne dag.

Referencer

Eksterne henvisninger
 International Talk Like a Pirate Day, officiel hjemmeside

Humor
Sørøveri
Helligdage
Adolf Heusinger

Adolf Heusinger (4. august 1897 i Holzminden i hertugdømmet Braunschweig – 30. november 1982 i Köln) var en tysk officer. Han var general under 2. verdenskrig og blev senere den første generalinspektør i Bundeswehr i Forbundsrepublikken Tyskland efter krigen. Han tjenstgjorde som den første tysker som medlem af Nato's militærkomite fra 1961, og senere fra 1963, hvor han var formand for komitéen. Han gik af på pension i 1964.

Liv 
Heusinger var søn af en gymnasielærer, Ludwig Heusinger og moren Charlotte, som stammede fra en gammel adelslægt, Alten. Hans bror blev senere præsident for Bundesgerichtshof. Under første verdenskrig tjenstgjorde han på tysk side. Han valgte at stille sine studier i bero for at indgå i krigen i 1915, først som tropschef, senere som kompagnichef, og derefter som ordenskommandant på Vestfronten. I 1917 blev han udnævnt til løjtnant.

Han blev under første verdenskrig såret og taget til fange og sendt i engelsk fangenskab. Efter krigen blev han løsladt og fortsatte derefter sin militære karriere i Tyskland.

Anden Verdenskrig 

Heusinger var fungerende generalstabschef for OKH, efter at Kurt Zeitzler var afskedet. Han befandt sig ved siden af Adolf Hitler, da attentatbomben detonerede ved 20. juli-attentatet i 1944. Han blev lettere såret i hovedet, på arme og ben. Samme år, blot tre dage senere den 23. juli, blev han arresteret på sygehuset af Gestapo, fordi det var kendt, at han havde haft kontakter med flere konspiratører imod Det tredje Rige. Han blev imidlertid løsladt, da man ikke havde afgørende beviser imod ham.

Efter krigen 

Heusinger blev raskmeldt i oktober og blev overført til reservestyrkerne, men ikke sat til krigstjeneste. Den 25. marts 1945 blev han chef for Wehrmachts korttjeneste, inden han ved krigens afslutning blev sendt i amerikansk krigsfangenskab.

I 1947 blev Heusinger sat fri fod. Han var under Nürnbergprocessen indstævnet som vidne. Han blev løsladt og begyndte at samarbejde med Reinhard Gehlens efterretningsvirksomhed med det uofficielle navn Organisation Gehlen (OG), som samarbejdede med amerikanerne. Han var her chef for analysearbejdet og havde dæknavnet Horn. Han arbejdede her indtil 1950, hvorefter han blev militærrådgiver for den vesttyske forbundskansler Konrad Adenauer.

I 1961 blev Heusinger udnævnt til medlem af Nato's øverste militære koordineringsorgan, den såkaldte militærkomité med base i Washington DC. Her blev han, indtil han gik på pension i 1964. Det sidste år var han formand for militærkomitéen. Han var den første tysker på denne post.

Eksterne henvisninger 

Tysklands militære personel i 1. verdenskrig
Tysklands militære personel i 2. verdenskrig
Generaler fra Tyskland
Modtagere af Æreskorset
Hvilende Hermes

Den hvilende Hermes er en statue fra omkring 300 f.Kr. 

Legatet Albertina skænkede i 1886 en afstøbning af bronze der var opstillet i Ørstedsparken i København.
Denne afstøbning forsvandt natten mellem den 31. marts og 1. april 1995, men den 15. september 2010 genfandt dykkere statuen i dyndet ved Frederik den 7. bro, da de undersøgte søen efter spor i forbindelse med sagen om eksplosionen på Hotel Jørgensen og Lors Doukaiev.

Se også 
 Hermes

Henvisning 

Skulpturer
Monumenter i København
Indre By (København)
Willis McGahee

Willis Andrew McGahee III (født 20. oktober 1981 i Miami, Florida, USA) er en amerikansk football-spiller (runningback), der pt. er free agent. Han har tidligere spillet mange år i NFL for blandt andet Buffalo Bills og Baltimore Ravens.

McGahee er en enkelt gang, i 2007, blevet udtaget til NFL's All-Star kamp, Pro Bowl.

Eksterne henvisninger 

 

Amerikansk fodbold-spillere fra Florida
Amerikansk fodbold-spillere fra Buffalo Bills
Amerikansk fodbold-spillere fra Baltimore Ravens
Amerikansk fodbold-spillere fra Denver Broncos
Amerikansk fodbold-spillere fra Cleveland Browns
Amerikansk fodbold-running backs
Personer fra Miami
Rosen Kirilov

Rosen Kirilov (på bulgarsk: Росен Кирилов) (født 4. januar 1973 i Vidin, Bulgarien) er en tidligere bulgarsk fodboldspiller og nuværende assistent træner for Slavia Sofia, der spillede som midterforsvarer. Han repræsenterede på klubplan primært CSKA Sofia og Litex Lovetj i hjemlandet, men spillede også for blandt andet tyrkiske Adanaspor. For Bulgariens landshold nåede han 51 kampe, og var en del af landets trup til både VM i 1998 og EM i 2004.

Referencer

Eksterne henvisninger 
 Footballdatabase.eu spillerinfo

Fodboldspillere fra Bulgarien
Fodboldspillere fra PFC CSKA Sofia
Fodboldspillere fra PFC Litex Lovetj
Personer fra Vidin
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2004
Æglageret

Æglageret er en kombineret kunstudstilling og ægmuseum placeret i Odense Ægforretnings bygning i Holbæk. Udstillingerne laves af Holbæk Kunstforening, mens ægmuseeet er placeret i bygningens kælder. Virksomheden var Danmarks største private ægforretning med eksport af æg til især England.

Kilder 

Bygninger, konstruktioner og anlæg i Holbæk
Kunstmuseer i Danmark
Museer i Region Sjælland
Etableret i 1886
Kultur i Holbæk
Zlatko Jankov

Zlatko Jankov (på bulgarsk: Златко Янков) (født 7. juni 1966 i Burgas, Bulgarien) er en tidligere bulgarsk fodboldspiller, der spillede som defensiv midtbanespiller. Han repræsenterede på klubplan adskillige hjemlige og udenlandske klubber, blandt andet Naftex Burgas, Levski Sofia, Real Valladolid og Beşiktaş JK.

For Bulgariens landshold nåede Jankov at spille hele 80 kampe. Han var en del af holdet der sensationelt nåede semifinalerne ved VM i 1994 i USA, og deltog også ved både EM i 1996 og VM i 1998.

Referencer

Eksterne henvisninger 
 Footballdatabase.eu spillerinfo
 Information om karriere på LevskiSofia.info 

Fodboldspillere fra Bulgarien
Fodboldspillere fra PFC Chernomorets Burgas
Fodboldspillere fra PFC Levski Sofia
Fodboldspillere fra Real Valladolid
Fodboldspillere fra Beşiktaş JK
Fodboldspillere fra PFC Lokomotiv Sofia
Personer fra Burgas
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Sine Renlev

Sine Renlev (også Methea Jensine Renlef) (1850-1906) var den første kvindelige adventistprædikant i Danmark. Hun kom fra Vilslev eller Jedsted nær Ribe.

John G. Matteson er året før ankommet til Danmark, og holder i 1879 møder på en gård nær Vilslev Kirke, hvor Sine Renlev bliver optaget af Adventbudskabet, ugens syvende dag som sabbat og Jesu snare genkomst, og bliver døbt og optaget i den stedlige adventistmenighed. 
Kort tid efter deltager hun i Matteons kolpotørskole, og får i 1886 bevilling som bibelarbejder, mens spørgsmålet om ordination af kvindelige præster bliver taget op for første gang i Adventistkirkens internationale hovedorganisation i 1880'erne.

Virke i Midtjylland 

Sine Renlevs arbejde førte til oprettelsen af flere adventistmenigheder, bl.a. Syvende Dags Adventistmenigheden ved Ejstrup den 10. maj 1980, der blev til Lille Nørlund Adventkirke.
En del af medlemmerne var kort tid inden blevet slettet fra medlemslisten for baptisterne i Kølkær. 

Kronikøren A skriver i Herning Folkeblad d. 14. februar år 1890:
En bevægelse af en særegen Art, som man i al Fald kan kalde Bevægelse indtil Overflod, har i den senere Tid - om man saa maa sige - raset særlig i den sydlige Del af vort eller saa rolige Sogn. Denne Bevægelse er udgaaet fra Baptisterne i Kølkær. Saa vidt vides ere disse, der i flere Aar have haft deres Tilhold nævne Sted, omtrent alle gaaede over til Adventismen. Blandt disse er der opstaaet en stor Profet i skikkelse af en ung og indtagende kvinde, der fører et saa behageligt Sprog og er i enhver Henseende så vindende, at hun næsten river alle med sig. ... Det har været forbavsende at se den Magt, en saadan Kvinde kan have. Hun har holdt møde Aften efter Aften, og man har stadig strømmet sammen i store Skarer, og man har mødt Aften efter Aften for at høre det samme. Folk har kappedes om at faa denne Kvinde i deres Huse, og mange hang ved hende, som var hun en Engel fra Himlen.«

Forsvarer K i Herning Folkeblad den 10. marts:
 Ganske vist har her ogsaa været en Kvinde, som har holdt en del Bibellæsninger, som jeg har hørt nogle af, og det, jeg har hørt, fortjener virkelig ikke at kritiseres eller omtales saaledes, som det er bleven ... Men nu vil jeg bede alle de ærede Kritikere, som ere her rundt omkring i Sognet, at hvis denne Kvinde kommer her igen og holder Møder, overværer et af disse og da overbevis hende om, hvad I mene, der er Vildfarelse; det synes jeg er bedre end at bagtale hende, naar hun er rejst bort fra Egnen, og jeg er vis paa, at hun vil være Eder meget taknemmelig derfor, hvis I kunne lede hende paa en bedre Vej end den, hun er paa, da hun gærne vil, at baade hendes og alle andres Sjæle skulde blive frelste.

Virke andre steder i Danmark 

Sine Renlev rejste rundt og arbejdede flere steder i landet, hun virkede bl.a. i 1887 på Fyn, og i 1889 virkede hun ved en kampagne i Jerslev, Jerslev Adventkirke.

Kilder

 
Præster fra Danmark
Syvendedags-adventister
Sydvestjyder
Petar Aleksandrov

Petar Aleksandrov (på bulgarsk: Петър Александров) (født 7. december 1962 i Karlovo, Bulgarien) er en tidligere bulgarsk fodboldspiller, der spillede som angriber. Han repræsenterede på klubplan adskillige klubber, blandt andet Slavia Sofia og Levski Sofia i hjemlandet, tyske Energie Cottbus og schweiziske FC Aarau og FC Luzern.

For Bulgariens landshold nåede Aleksandrov at spille 25 kampe, hvori han scorede fem mål. Han var en del af holdet der sensationelt nåede semifinalerne ved VM i 1994 i USA.

Eksterne henvisninger 
 National-Football-Teams.com spillerinfo
 Information om karriere på LevskiSofia.info 

Fodboldspillere fra Bulgarien
Fodboldspillere fra PFC Slavia Sofia
Fodboldspillere fra KV Kortrijk
Fodboldspillere fra PFC Levski Sofia
Fodboldspillere fra Energie Cottbus
Fodboldspillere fra FC Basel
Fodboldspillere fra FC Aarau
Fodboldspillere fra FC Luzern
Fodboldspillere fra Neuchâtel Xamax
Personer fra Karlovo
Deltagere ved verdensmesterskabet i fodbold 1994
Zdravko Zdravkov

Zdravko Zdravkov (på bulgarsk: Здравко Здравков) (født 4. oktober 1970 i Sofia, Bulgarien) er en tidligere bulgarsk fodboldspiller, der spillede som målmand. Han repræsenterede på klubplan adskillige hjemlige og udenlandske klubber, blandt andet Levski Sofia, Slavia Sofia, Litex Lovetj og İstanbulspor.

For Bulgariens landshold nåede Zdravkov at spille hele 70 kampe. Han var en del af holdet ved både EM i 1996, VM i 1998 og EM i 2004.

Eksterne henvisninger 
 Footballdatabase.eu spillerinfo
 Profil auf LevskiSofia.info (englisch)

Fodboldspillere fra Bulgarien
Fodboldspillere fra PFC Levski Sofia
Fodboldspillere fra PFC Slavia Sofia
Fodboldspillere fra PFC Cherno More Varna
Fodboldspillere fra PFC Litex Lovetj
Personer fra Sofia
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2004
Gina Janssen

Gina Janssen (født 5. januar 1953) er en dansk-tysk skuespiller, porno- og nøgenmodel. 

Hun begyndte sin karriere som nøgenmodel i tyske pornoblade omkring 1972, før hun startede i filmbranchen og flyttede siden til Danmark hvor hun medvirkede i hardcore-prægede film og havde centrale roller i I løvens tegn og Agent 69 Jensen i Skorpionens tegn og Agent 69 Jensen i Skyttens tegn. I 1980'erne havde hun en central rolle i skrækfilmen Sadomania, af Jess Franco, samt i pornofilmen Nympho maniacs. Hennes sidste filmrolle var i Funny boys und funny girls. I årene 1972-82 indspillede hun i alt omkring 17 film samt et ukendt antal mindre roller og mindre film.

Litteratur

Filmografi 
 1984 Funny boys und funny girls (montage fra flere tidligere film)
 1981 Sadomania .... Loba Mendoza
 1981 Love for Sale
 1981 Candy Girls (OKS In Heiser Mission) .... gæst i restaurant
 1980 Heißes Pflaster Ibiza .... Agent X07
 1980 Drei Schwedinnen auf der Reeperbahn .... Inga
 1979 Sünde Sex Und Scharfe Katzen .... Tina
 1979 Sunnyboy und Sugarbaby (også kjent som She's 19 and Ready) .... Britta
 1979 Stosszeit (8 mm Tabo Film) .... Maggie
 1978 Studentinnen-Report (OKS 5 Girls Heiss Wie Lava, Nympho maniacs 1980)  .... Nancy
 1978 Verführung Am Meer (14 min)
 1978 Das Wirtshaus der sündigen Töchter .... Lilli en Christl
 1978 Agent 69 Jensen – I skyttens tegn .... Matty Hari
 1978 Heisse Nachte auf Schloss Dracula .... Eva
 1977 Tänzerinnen für Tanger .... Helga
 1977 Agent 69 Jensen – I skorpionens tegn .... Matty Hari
 1977 Die Mädchen des Herrn S .... Gina
 1977 Eine geile Nacktmusik (22 min) .... Madame Gina
 1977 First Film 603: Blondy's Lips
 1977 First Film 610: Blondy's Cunt'
 1977 Jill ein feuchtfrühliches Mädchen (OKS A Baroness and Her Servant 1979) .... Angie
 1976 I løvens tegn .... Yrsa
 1976 Die Sexmafia (Ribu)
 1976 Drei Bayern in Bangkok .... Emma
 1976 Ein guter Hahn wird selten fett aka Fuck around the Clock .... "The Lady"
 1976 Muskelkraft und Mösensaft (Tabu Love, 15 min)
 1976 Das vögelnde Klassenzimmer (20 min) OKS Schulmädchen Porno
 1976 Schulmädchen-Report 10: Irgendwann fängt jede an .... Iris
 1976 Turbulentes filles volages .... Celia
 1976 Exaspération sexuelle .... Lisbeth
 1975 Schulmädchen-Report 9: Reifeprüfung vor dem Abitur .... Petra Klassmann
 1975 Les Covergirls De L'agence Amour (Aka Breakfast Sex)
 1975 Piss World 1. Teil (8 mm Professional Film)
 1975 Rollstuhl-Opa und seine spritzige Familie (15 min)
 1975 Die Meisterreiter (Tabu Love, 14 min)

Noter

Eksterne henvisninger 
 

Pornomodeller fra Tyskland
Skuespillere fra Danmark
Pornoskuespillere fra Danmark
Pornomodeller fra Danmark
Personer_fra_München
Douglas Engelbart

Douglas ("Doug") C. Engelbart (født 30. januar 1925 i Portland, Oregon, død 2. juli 2013 i Atherton) var en amerikansk forsker og IT-udvikler, af nederlandsk, tysk, norsk og svensk afstamning.

I 1960'erne var han laboratoriechef ved Stanford Research Institute i Californien, hvor han havde arbejdet siden 1957. Her deltog han i udviklingen af det civile internet, og i 1970'erne patenterede han computermusen. Denne opfindelse gjorde han sammen med Bill English (født 1938). Han demonstrerede brugen af PC-mus og online telekonferencer allerede i 1968.

Engelbart har i en årrække været en vigtig talsmand for digitalisering af organisationer og problemløsning med datateknologi. I 1988 grundlagde han Bootstrap Institute, hvor han arbejdede med andre forskere for at styrke udforskningen af IT-teknologiens potentialer.

Engelbart fik Turing-prisen i 1997, og i 2000 blev han tildelt "The National Medal of Technology", den højeste udmærkelse i USA, for sine teknologiske samfundsbidrag.

Referencer

Eksterne henvisninger 

 The Doug Engelbart Institute  – officiel hjemmeside
 DEI, Engelbarts historie  – oversigtsside

Opfindere fra USA
Hypertekst
John Gast

John Gast (født 21. december 1842 i Berlin, Preussen, død 26. juli 1896, Brooklyn, New York City) har malet maleriet American Progress (1872). Det er hans mest kendte værk og var en hyldest til de hvide, der erobrede prærien og skabte fremgang. Han levede det meste af sit liv i Brooklyn, New York som kunstner og litograf. Ud over hans malerier kendes ikke særligt meget til ham.

Kilder 

 Notat i Goulding's New York City directory (1877), lister ham som GAST JOHN, kunstner & litograf, 39 Park pl. h B'klyn
 California State University om john Gast's værk American Progress, indeholder billede af maleriet American Progress.

Malere fra USA
Personer fra Berlin
Herman Hollerith

Herman Hollerith (29. februar 1860 i Buffalo – 17. november 1929) var en tysk-amerikansk ingeniør og opfinder af hulkortet og hulkortmaskinen. 

En dag på en togtur sad Hollerith, som var ansat på USAs folketællingskontor, og bemærkede konduktørens måde at klippe billetter på, og pludselig fik han en god idé. I stedet for registreringskortet, på hvilket befolkningen satte kryds for mand eller kvinde, kunne de sætte et hul i et af to felter, der bestemte deres køn. Han udviklede det første hulkortssystem med tilhørende maskiner, som kunne sortere kortene, f.eks. efter køn, og registrere informationen. Systemet læste kortene ved at køre dem gennem nogle elektroniske kontakter – i kortenes huller opstod nemlig en elektrisk kreds. Ved hjælp af udstansninger i visse positioner kunne kortene registrere alle nødvendige oplysninger om hver enkelt borger – ud over kønsbestemmelsen også alder, adresse og nationalitet. 

Hulkortene beviste deres værd ved den amerikanske folketælling i 1890. Bearbejdningen af informationen om de 63 millioner amerikanere, som tidligere havde taget to år, tog nu bare tre måneder. 

Hollerith grundlagde i 1896 Tabulating Machine Company, et af de foretagender som senere blev slået sammen til det, som sidenhen kom til at blive IBM.

Hollerith-kode  
Et hulkort indeholdt normalt 80 kolonner à 12 rækker, der ud over rækker nummereret 0-9 indeholdt to rækker med såkaldte overhuller; altså 960 bit i alt per kort. Hollerith code er en 12 bits kode. Øverst på kortet over overhullerne var der plads til et tegn over hver kolonne til at vise en grafisk repræsentation, f.eks. et 'A', hvis koden stod for bogstavet A. 

Et hulkort kunne indeholde koder, der skulle tolkes på forskellig måde. Det kunne f.eks. være et kartotekskort med personoplysninger, hvor koderne repræsenterede bogstaver og tal; men det kunne også være et computerprogram.

Opfindere fra USA
IBM